**Bohum** (nem. *Bochum*) je grad u njemačkoj saveznoj državi Severna Rajna-Vestfalija. Posjeduje regionalnu šifru (*AGS*) 5911000, *NUTS* (DEA51) i *LOCODE* (DE BOM) kod. Nalazi se u centru Rurske oblasti. Bohum je jedan od četiri grada centara Rurske oblasti i sa gotovo 380.000 stanovnika šesti grad po veličini u Severnoj Rajni-Vestfaliji, drugi grad po veličini u Vestfaliji i nalazi se unutar 20 gradova po veličini u Nemačkoj. Broj stanovnika Bohuma je 1905 prešao 100.000 stanovnika i od tada je Bohum dobio status grada.

Geografija
----------

Bohum leži između reka Rur i Emšer. Dužina područja grada u pravcu sever jug je 13,0 km a u pravcu zapad istok 17,1 km. Dužina granice grada je 67,2 km. Grad se nalazi na nadmorskoj visini od 100 metara. Površina opštine iznosi 145,4 km².

Istorija
--------

Pogled na Bohum u 1840.
Bombardovana crkva, 1943.
Bohum 2007
Osnovan je u 10. veku, a prvi put se pominje 1041. kao Kofbuokhajm (*Cofbuokheim*). Gradske privilegije je dobio 1321. Bohum je bio malo značajan grad sve do druge polovine 19. veka i industrijalizacije kada su počeli da se masovno otvaraju rudnici uglja i industrija čelika doživela je uspon u Rurskoj oblasti dovodeći do rasta celokupnog regiona.

Strateško bombardovanje tokom Drugog svetskog rata imalo je Bohum kao jedan od prioritetnih ciljeva. Gotovo ceo centar grada je uništen i više hiljada civila je stradalo. Nakon rata nova republika Severna Rajna-Vestfalija je oformljena na granicama regiona Rajne i Vestfalije a Bohum je bio deo regiona.

Svi rudnici prestali su sa radom između 1960. i 1980. godine. Druge industrije poput automobilske kompenzovale su gubitak posla. Opel Astra je sklapan od strane DŽeneral Motorsa u fabrikama u Bohumu, međutim u 2009. godini Opelova fabrika se našla u ozbiljnim finansijskim problemima. 1965. godine otvoren je Rur-Univerzitet Bohum kao prvi novi univerzitet na teritoriji Savezne Republike Nemačke nakon Drugog svetskog rata. Od sedamdesetih godina dvadesetog veka Bohumska industrija je prošla nekoliko strukturnih transformacija od teške do servisne industrije.

Tokom komunalnih reformi 1975. godine, Vatenšajd, prethodno nezavisan grad integrisan je u urbanu celinu Bohuma. Unutarnji referendum protiv integrisanja je propao. U 2007. godini otvorena je nova sinagoga za pripadnike jevrejske opštine Bohuma, Hernea i Hatingena. U 2008. godini Nokia je planirala da zatvori svoje proizvodno preduzeće u Bohumu. Plan je naišao na oštro protivljenje 20.000 ljudi koji su protestovali. Ali veliki protesti nisu mogli da promene sudbinu fabrike koja je na kraju preseljena u Rumuniju.

Stanovništvo
------------

U samom gradu je, prema procjeni iz 2010. godine, živjelo 376.319 stanovnika. Prosječna gustina stanovništva iznosi 2.587 stanovnika/km².

Sport
-----

Najpoznatiji sportski tim iz Bohuma je nemački prvoligaš FK Bohum (*VfL Bochum*).

Grb
---

Šablon:Kutijica za grb
Grb Bohuma sačinjavaju knjiga sa crveno-belom trakom u pozadini. Nije poznato odakle se knjiga koristi na grbu Bohuma, a crveno bela traka označava Vatenšajd sa kojim se Bohum ujedinio 1975. godine od kada je nastao grb kakav je danas.

Kultura
-------

Muzej nemačkog rudarstva
U Bohumu se nalazi osam visokoškolskih ustanova. Najveći i najpoznatiji je Rur-Univerzitet Bohum, koji je sa preko 30.000 studenata jedan od najvećih Univerziteta u Nemačkoj. Rur-Univerzitet Bohum otvoren je 1965. godine kao prvi novootvoreni Univerzitet u Saveznoj Republici Nemačkoj. Veoma je poznat Nemački muzej rudarstva, ali i Pozorište, Planetarijum, Nemački železnički muzej u Dalhauzenu i najuspešniji mjuzikl na svetu Starlight Express.

Literatura
----------

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.
* Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.
* Jähnig, Bernhart; Biewer, Ludwig (1991). *Kleiner Atlas zur deutschen Territorialgeschichte* (2. izd.). Bonn: Kulturstiftung der Deutschen Vertriebenen. ISBN 3885570963.
* Dornbusch, Joachim; Aner, Ekkehard (1997). *Grosser Atlas zur Weltgeschichte*. Braunschweig: Westermann. ISBN 3075095206.

Vidi još
--------

* Njemačka
* Njemačke pokrajine
* Popis gradova u Njemačkoj
* Nemački jezik
* Nemci
* Institucije Savezne Republike Nemačke

Vanjske veze
------------

***Bochum*** na Wikimedijinoj ostavi

* Zvanični sajt opštine ()
* Nem. Savezni zavod za statistiku ()
* Stalna konferencija gradova i opština ()
* KommOn - Informacioni sistem gradova, opština i okruga. ()

| * p
* r
* u
Politička podjela njemačke pokrajine Sjeverna Rajna-Vestfalija (SRV) |
| --- |
| Gradovi | Aachen •  Bergisch Gladbach •  Bielefeld •  Bochum •  Bonn •  Bottrop •  Dortmund •  Duisburg •  Düsseldorf •  Essen •  Gelsenkirchen •  Hagen •  Hamm •  Herne •  Köln •  Iserlohn •  Krefeld •  Leverkusen •  Mönchengladbach •  Mülheim •  Münster •  Oberhausen •  Remscheid •  Solingen •  Wuppertal | Zastava pokrajine Sjeverna Rajna-Vestfalija |
| Distrikti | Aachen •  Borken •  Kleve •  Coesfeld •  Düren •  Ennepe-Ruhr •  Euskirchen •  Gütersloh •  Heinsberg •  Herford •  Hochsauerland •  Höxter •  Lippe •  Märkischer Kreis •  Mettmann •  Minden-Lübbecke •  Oberbergischer Kreis •  Olpe •  Paderborn •  Recklinghausen •  Rheinisch-Bergischer Kreis •  Rhein-Erft-Kreis •  Rhein-Kreis Neuss •  Rhein-Sieg-Kreis •  Siegen-Wittgenstein •  Soest •  Steinfurt •  Unna •  Viersen •  Warendorf •  Wesel |